text: Sundhedsstyrelsen ind i sag om syddansk vagtlæge
  02 juli 2014 kl. 04.36
  Sundhedsstyrelsen vil nu vurdere forløbet, hvor en fynsk kvinde døde få timer efter at have talt med en vagtlæge fra Region Syddanmark.
  - Tag et par panodiler, lød rådet til den 36-årige fynske kvinde, der i marts ringede til vagtlægen med trykken for brystet og voldsomt ubehag. Få timer senere var hun død af en blodprop i hjertet, og derfor går Sundhedsstyrelsen nu ind i sagen på opfordring af Region Syddanmark.
  Styrelsen skal vurdere, om sagen skal have konsekvenser for den pågældende læges virksomhed, og det er Bo Libergren (V) formand for Sundhedssamordningsudvalget i Region Syddanmark godt tilfreds med.
  - Vi anerkender, at konsultationer over telefonen er en svær disciplin, men vi mener, at der er belæg for, at Sundhedsstyrelsen går ind i sagen, siger Bo Libergren (V) på regionens hjemmeside.
  Han vil samtidig gerne fremover have mulighed for at stille krav til lægerne i lægevagten.
  - Sagen har vist, at der er brug for en ændring af overenskomsten med lægerne, så vi som region selvstændigt har mulighed for at stille kvalitetskrav til vagtlægerne. Det kan vi ikke i øjeblikket, siger Bo Libergren.
  Den afdødes familie har klaget til patientombuddet, som skal vurdere, om der er sket lægelige fejl i sagen.
  SAGEN KORT
  Natten til torsdag 27. marts ringede Regina Holmegaard fra Glamsbjergtil vagtlægen, fordi hun havde det dårligt. Hun fortalte om sinesymptomer, der omhandlede trykken for brystet, vejrtrækningsbesvær ogsummen ud i armene.Lægen nåede frem til, at der måtte være tale om en virus. Derfor rådedehan hende til at tage et par smertestillende piller.Formanden for Hjerteforeningen, Henrik Steen Hansen, der erspeciallæge i kardiologi på Odense Universitetshospital, har tidligeresagt til fyens.dk, at vagtlægen burde have spurgt mere ind tilsymptomerne og karakteren af smerterne.Den samme vagtlæge har tidligere har fået kritik for at oversesymptomer på en blodprop.
  
  